
Túdjáóke milyen az igazi huszár? 
— kérdezném legszívesebben tőletek, 
mert hirtelen rádöbbentem: én még 
soha nem láttam valódi huszárt. A Had- 
történeti Múzeumban, úgy rémlik, lát- 
tam a magyar szabadságharc huszárjai- 
nak öltözékét, fényképekre is emlék- 
szem különféle könyvekből. Igazi hu- 
szárt azonban nem láthattam, mert jó 
ideje már nálunk egyáltalán nincsenek 
huszárok. A képen mégis igazi a huszár. 
Biztosan igazi. A sapkájának jellegzetes 
formája, díszítése, jelvénye, a hazáját 
védő férfi kemény tekintete, tekinté- 
lyes, pödört bajusza, egész öltözéke és 
büszke tartása erről árulkodik. Nagyon 
szép ez a huszár. Igazibb minden fény- 
képnél, amely sárgul, fakul, s végül már 
senki nem tudja, kiről készítették. 
A mi tárlatunk huszárja pedig él. A raj- 
zoló képzeletében, versekből, dalokból 
megmaradt emlékeiben. 

GÁRDONYI GÉZA: 
TIyúkanyó 
mostohagyermekei 


Tavasz felé egy szép napon megfogták tyúk- 
anyót az udvaron, és bevitték a szobába. 

— Jaj! jaj! — kiabált a tyúkanyó — segítség, 
kakasok! Pecsenyének visznek! 

De hiába volt a nagy ijedtség: a tyúkanyót 
nem pecsenyének vitték, hanem ráültették egy 
szakajtókosárra, tizenöt tojásnak a tetejébe. 

— Ezt már szeretem — szólott a tyúkanyó 
mosolyogva. 

És jókedvűen terjesztette szét meleg, puha 
szárnyait, betakarta a szép fehér tojásokat a 
szakajtóban. 

A harmadik hét végén így szólott: 

— No, holnap kikelnek az én kis csibéim. 

Hallgatózott, hogy mozognak-e? 

Nem mozogtak. 

— Ejnye, de furcsa — szólott a tyúkanyó a 
fejét csóválgatva. 

A negyedik héten már annyira türelmetlen 
volt, hogy leugrott a fészekről, és megnézte a 
kalendáriumot. 

Persze, hiába nézte. A tyúkok nem értenek 
az ábécéhez, és így hiába nézik a kalendáriumot. 

Hát csak ott állt egy darabig a kalendárium 
mellett, és eltűnődve nézett ki az ablakon a 
fényes tavaszi napsugárra. 

— Ibolyaszagot érzek — mondta — ibolya- 
szagot érzek a levegőben: tavaszodik. 


Azután visszaült a tojásokra. 

A negyedik hét végén mozgolódás és kopog- 
tatás hallatszott a tojásokból. 

Az egyik tojás egyszer csak fölroppant, és egy 
kis sárga fej pislogott ki belőle. 

— Sáp, sáp! — mondotta —, jó napot, édes- 
anyám! 

— Nini — felelte a tyúk csodálkozva —, de 
furcsa csirke vagy te! 

Aztán fölroppant a másik tojás is, és abból is 
kimászott egy aranyos kis sárga apróság. 

— Sáp, sáp! Jó reggelt! — szólott rápislogva 
tyúkanyóra. És kikeltek a tojások egymás után 
mind. 

— No — szólott akkor a tyúkanyó —, azt 
látom, hogy nem az én gyerekeim vagytok, ha- 
nem valami kacsáé, de mindegy: az én szívem 
melegénél nőttetek eddig, nőjetek tovább is, 
fölnevellek benneteket szeretettel. 

A kiskacsák hálálkodva sápogták körül. Jaj, 
de ügyetlenek voltak! Csak billegtek a lábu- 
kon, nem tudtak mindjárt megállani. 

Péterke akkor egy kistányér vizet tett elé- 
jük, meg csalánnal kevert korpát. 

De a kiskacsák először a vízhez szaladtak. 
Ittak belőle és csak azután fordultak a kor- 
pához. 

A korpa ízlett. Úgy habzsolták, mint Péterke 
szokta habzsolni a túróscsuszát. 

Azután ismét ittak a kiskacsák. Belemerítet- 
ték kanál formájú kis szájukat a vízbe, a fejüket 
meg az égnek emelték: 

— Sáp, sáp, jaj de jó ez a víz! Sáp, sáp, jaj de 
kitűnő ivóvíz! 

Az egyik kacsa bele is mászott a tányérká- 
jába és megfürdött benne. 

— Ejnye, te illetlen — szólt rá tyúkanyó —, 

nem szégyelled magadat bevizezni? Milyen lesz 
a ruhád, ez a szép kis sárga pehelybundácska? 
Olyan kényes, hogy minden meglátszik rajta. 

— De mikor ez olyan jólesik! — felelt a kis. 
kacsa, megrázva bundácskáját, amelyről lefu. 
tottak a fényes vízgyöngyök. 

A víztől meg a korpától erőre kaptak a kis- 
kacsák. 

— Gyerünk sétálni! — mondogatták esen. 
kedve a tyúkanyónak. 

— Majd holnap — felelte tyúkanyó —, most 
még gyöngék vagytok. Bújjatok a szárnyaim 
alá. Aludjatok egyet. 

A kiskacsák bebújtak az anyjuk szárnya alá. 

— De jó meleg van itt — mondogatták ásí- 
tozva. 

Aztán elaludtak. 

Másnap meleg tavaszi nap volt. Aranyos nap- 
sugarak omlottak az égből. 

A tyúk kivezette a kiskacsákat az udvarra. 
A kiskacsák szaladgáltak; bogarásztak a fű kö- 
zött; néha fél szemmel fölpislogtak az égre és 
így beszélgettek: 

— De gyönyörű idő! Szeretnénk kijjebb 
menni az udvarból. 

Addig-addig rimánkodtak, míg végre tyúk- 
anyó engedett a kérésüknek. Kivezette őket 
az udvarból a rétre. A rét tele volt fűvel és vi- 
rágokkal. A közepén patak csörgedezett. 

Amint a kiskacsák meglátták a patakot, egye- 
nest arrafelé futottak. 

— Szent isten! — kiáltott a tyúkanyó — vi- 
gyázzatok, hogy bele ne essetek! 

De a kiskacsák se nem láttak, se nem hallot- 


tak. Beleugráltak a vízbe, és vígan bugyboré- 
kolva úszkáltak a hullámok fölött. 

Tyúkanyó rémülten szaladgált fel és alá a 
parton. 

— Segítség! — kiáltozta — a gyermekeim! 
Belefulladnak a gyermekeim a vízbe! 

A Bundás kutya odaszaladt a nagy kiálto- 
zásra, de mikor meglátta, hogy mi a baj, így 
szólt nagy nevetve: 

— Nem hiába, hogy nem értesz az ábécéhez: 
tudhatnád, hogy a kacsa nem fullad a vízbe, 
mert mihelyt a világra jön, mindjárt tud úszni. 

Tyúkanyó lassankint megszokta, hogy any- 


nyira szeretik a kacsák a vizet. Csak arra intette 
kacsáit, hogy meg ne hűljenek. Mihelyt kijöt- 
tek a vízből, mindjárt szárnya alá vette és me- 
lengette őket. Fel is nevelte valamennyit. Szép, 
derék, gömbölyű kacsák lettek. 

Ha eljöttök hozzám, megláthatjátok az udva- 
romon, micsoda szép kacsákat nevelt nekem 
tyúkanyó. Most már nagyok, és a maguk esze 
után járnak az udvaron. De azért, mikor a 
vízbe mennek, tyúkanyó még mindig elégedet- 
lenül csóválja a fejét: 

— Nem értem, hogyan lehet örökkön- 
örökké fürdeni! 


KISKUN FARKAS LÁSZLÓ 


Nyúldáridó 


Láttam tegnap egy nyulat, 
duhajkodva hogy mulat. 
Bodzasátor volt a csárda, 
hajnalig cifrázva járta. 
Béka-brek-brek adta ritmus 
lüktetését lesve vagy húsz 
tücsökcigány húzta ott, 
Nyúl uram úgy mulatott. 
Mivel csodás Zene volt, 
nagy fülével tapsikolt, 
itta holdfény mézborát, 
peckesen két lábra állt, 
fölfelhőzve szállt a por 
táncos nyúlcipők alól, 
széttört rapityára hat 
harangvirágpoharat. 
Bundáját letette volna 
izzadtában egy bokorra, 
na dehát ezt lehet-e? 

s Járjad, lábam, recece!" 
Pirkadt már, de egyre járta, 
lett is tüdőgyulladása. 
Fekszik most a lapuágyban, 
a mellén borogatás van. 


Keresse fel, ki sajnálja! 
Címe: Századik barázda. 


PÁKOLITZ ISTVÁN versei 
Tengelice 


Rügye-pattant gallyon ciceg 
a takaros tengelice; 

Hajnal óta — a kiskésit! — 
magánerős fészket épít. 


El-elröppen, visszatérül, 
az új otthon sebten készül, 
de mégse lesz odakenve, 
hisz az világcsúfja lenne. 


A takaros tengelice 

örömtelin iceg-ciceg; 
szakmáját jól kitanulta, 
csöppnyi fészke mestermunka. 


We 4 Fáj mel "4 

—  Madárkettős j 
Ez a többsincs poszáta ] 
rákezd reggel hatkor; ! 


fityfüttye nem szonáta, a 
csak pár pici akkord. 


Hószín vízililiom 
fütty-zenére ébred; 
pillogat százmilliom 
nefelejcs az égre. 


(23sl Kedvet kap az őszapó, 
4 Me a füttyögi az altot; 
ky SOMORJAI ÉVA rajzai: 4 fülelek: elragadó 
A j gú § 
; 0 tő madárkettőst hallok. 


HORGAS BÉLA és ÁDÁM 
, RÉM 


3. KALAND 


K a cifánt az Álom utca 99-ben lakott. Vén 
fák között állt a kék oldalú, zöld homlokú, pi- 
ros tetejű és belsejű házikó. Sárút kanyargott 
a zöld fűben. Csudaszép volt az egész. Az öreg 
fák suttogtak egymás között, megtárgyalták 
Kacifánt kalandjait. Csóválták a fejüket, lesü- 
tötték a szemüket, pillogtak és fintorogtak, 
hogy ó, ez a Kacifánt, mi minden történik ve- 
le. . . És csakugyan. . . Míg a fák mélyen sóhaj- 
toztak, addig Kacifánt valahol az erdő mélyén 
figyelte éppen két macskaféle panaszait... 
Az egyik lila, a másik piros kezeslábas szőrmét 
viselt, és erősen meg voltak szeppenve. Azért 
is kapaszkodtak és lógtak. Az egyiket — a lilát, 
az idősebbet — Diánának hívták, a másikat, az 
ifjabbat — Dolorésznek. S hogy miért szep- 


dara 


pent meg a két macskaféle? Nem titok. Éppen 
belefogtak a mesébe, amikor Kacifánt mögött 
megzörrent a bozót... Hát ahogy megfordul, 
ott áll előtte a megszeppenés oka, a tigrisek, 
oroszlánok, hiúzok, gepárdok, leopárdok és 
más, sőt minden macskák ragadozó király- 
nője... Állt és mondta a követelését, hogy 
Diána és Dolorész azonnal teremtsen elő ki- 
lenc kiló macskamézet, mert ha nem, akkor 
jaj lesz nekik, jaj. . . Nem értem, mondja Kaci- 
fánt, nem értem. Miért éppen Diána és Dolo- 
rész? Kacifánt magyarázatot kér, de a koronás 
ragadozó nem magyaráz, csak követel. Kell és 
kell! Punktum és passz! Kacifánt akkor kegyel- 
met kér a két macskafélének... De nem 
kap... Akkor időt kér, hogy segíthessen. . . 
Három napot kér. . . Vagy három órácskát lega- 
lább. Ezt már megkapja, ésj a koronás raga- 
dozó elvonul, a két macskaféle lehuppan, de 
továbbra is meg vannak szeppenve. Ilyen rövid 
idő alatt ilyen sok macskamézet szerezni kép- 
telenség... Vagy mégsem? Kacifánt összerán- 
colja a homlokát és gondolkodik. Ha tudná, 
hogy merre induljon, hogy kihez forduljon. . . 
Addig-addig töpreng, míg eszébe jut régi ba- 
rátnője, aki talán a macskák királynőjénél is 


hatalmasabb, mert boszorkány... Megtalálni 
kissé cikis lesz, mert Ciki, a boszorkány, a 
macskaboszorkány a városban lakik... In- 
dulás! 


(Kacifánt kalandjainak sorát megtaláljátok 
az író és rajzoló húsvétra megjelent könyvé- 
ben, melyet KACIFÁNT SZÍNRE LÉP címmel 
adott ki a Kossuth Nyomda.) 


KÁNTOR ZSUZSA 


Minden csupa hang Dó — ré — mi — fá — szó... 

Kifordítja-befordítja a tenyerét, emelinti a 
karját a Kislány —, csupa hang. Ez a dó, ez a 
ré. Így kell szolmizálni. Próbáljátok ti is! Mi ez 
a dünnyögés? Nem jó. Hamis. Nincs tiszta hal- 
lásotok. 

Mackócska méltatlankodik: 

— Dehogynem — azt mondja —, dehogyis- 
nem. Tisztán hallom: nyiszorog. A fürdőszobai, 

Kis csend támad, abba fülelnek bele, és akkor 
Abu: 

— Ez meg mostan mibe, hogy a konyhai 
volt! 

Néz rájuk a Kislány, látszik, semmit sem 
ért. Füfü lelkesen magyarázza neki: 

— Nyiszorognak az ajtók. Egyik sír, másik 
panaszkodik. Ha valaki nyitva felejti őket, és 
csak kicsit is fúj odakint a szél — nyiszorognak. 
Mi meg találgatjuk: melyik szólt? Az nyer, aki 
háromból hármat eltalál. 

— Nem könnyű, gyakorolni kell — mondja 
Abu —, legjobban Füfü érti. Legritkábban ne- 
kem sikerül eltalálni, de már én is tudom: 
a konyhai vékonyabban sír, a mosdó ajtaja mé- 
lyebben panaszkodik. 

Eltűnődik a Kislány — nyiszorognak az aj- 
tók? Mind másképp? Még sose figyelte meg. 

— Miért sír a konyhai? 

— Mikor miért? — tárja szét kurta karját 
Hamil —, most tán, mert ráragadt a gőztől a 
por. Lehet, maga se tudja biztosan, mert csak 
annyit hallani: mi fáj, mi — fáj? 


Csóválja a Kislány a fejét: 

— Miket kitalálsz, Hamil! És miért sír a für- 
dőszobai? 

Titokzatos képet vág Füfü: 

— Nem sír, csak dünnyög. .. Mindig a ma- 
gáét dünnyögi, hogy ez volt, meg amaz: dö-dő, 
do-dó. . . 

Talán az erdőre emlékszik — tűnődik a Kis- 
lány. — Lehet. Valamikor élőfa volt. — Mégis 
azt mondja: 

— Beszélsz csak, beszélsz, Füfü. 


Hanem akkor Abu is megszólal, hogy azt 


mondja, nemcsak az ajtók, van még más is: 


— A fotel például, az a fotel az ablak előtt / 


éjjel nyiszorog, az olyankor szokott, amikor 
ÓRIÁSI a csend. Nem is annyira nyiszorog, a 
inkább sziszeg: szo-szo-szorongat a szú. És va 
még valami. Hogyha azt hallod: TILÁ, akko 
az a tulipán az ablakközben. 

Füfü is bizonygatja: 

— Az hát, persze, hogy a tulipán. Nagy baj- 
ban van. Kevés a vázában a víz. Alig töltöttek 
bele. Csak az alján lötyög. És a tulipán szára 
nem éri el. Pedig nyújtózkodik. Egész nap mást 
se csinál. Szomjan pusztul hajszálnyira a víz fö- 
lött. 

— Nézd meg magad, ha nem hiszed! 

És tessék — a tulipán csakugyan: TILÁ, TILÁ 
— tikkadozik. Vizet tölt a Kislány a vázájába, 
aztán visszahuppan a kisszőnyegre Abuék elé, 
és azt mondja: 

— Tévedtem az előbb. Tiszta a hallásotok. 

Mackócska kihúzza magát: 


— Na ugye, na ugye, megmondtuk... tu- 
dunk mindent! 

Megered az eső odakint, dobog az ablakon, 
mintha dobverőkkel. Most azt figyelik. 


— Ti —, tidó. . . 
— Azt mondja, messziről jött — magyaráz 
Füfü —, hogy micsoda borzasztó messziről! 


De most örül, mert megérkezett. Lecsorog a 
földbe, belecsorog, és akkor ottan pihen egy 
darabig. Ez a legjobb neki. 

pasünk meg, gondolja Abu, nekünk az a 


a essíátötemen skdőteketi 

Sárkánygyerek 
és a tévé 


A hétvégi reggeleken a Sárkánygyerek szü- 
lei még aludtak volna, amikor a Sárkánygyerek 
már átcsettegett mezítláb a gyerekszobából, 
mert , kezdődik a Fortocska", azt meg újabb 
rajzfilm követi, kalandfilm a kicsit nagyobbak- 
nak, de a legokosabb feje már erre is kíváncsi. 

Reggelizni nem akart, csak ült a képernyő 
előtt. Anyja a legjobb falatokat készítette a 
konyhában, még csak meg sem szagolta. Eset- 
leg a legéhesebb feje gyorsan bekapott valamit, 
míg a többi csak nézte, nézte a tévét, figyelte 
az eseményeket, izgult a szereplőkkel, neve- 
tett egy-egy vicces részen. 

— Kisfiam, olyan szépen süt a nap odakinn, 
egy kicsit levegőznöd is kéne! Olyan sápadt 
vagy . . . — kérlelte Anyja többször is. 

— Majd. Ez most olyan érdekes. 

— Még fel sem öltöztél rendesen. Mindig 
csak az a tévé. . . 


— Majd. Ezt még megnézem. 

— Nem tudok tőled takarítani — hangzott 
most már kissé haragosabban. 

— Majd. Már csak ezt nézem! — volt a vá- 
lasz mindig. De aztán új film kezdődött. S kez- 
dődött elölről a kérlelés. 

— Pszt! Most olyan izgalmas! — hárította 
el a zaklatást a Sárkánygyerek. 

Csakugyan izgalmas volt. Indiánok támadták 
meg a vonatot, aztán varázsló bűvölte el őket, 
a fogságból csodálatos találmány segítségével 
menekültek, megkérte a kezét, újra elrabol- 
ták, jól behúztak neki, a jóságos doktor bácsi 
mindenkit meggyógyított. És még mindig nincs 
vége, még mindig nem , éltek, míg meg nem 
haltak". Újabb és újabb kalandok, érdekes jele- 
netek követték egymást. 


Odakint beborult, esni kezdett, újra kide- 
rült, szél fújt, szállongott a hó, elolvadt, ki- 
nyílt az ibolya. 

A Sárkánygyerek csak nézte, nézte a tévét. 

Hirtelen csöngettek. Nem a tévében, hanem 
igazából. Levente, a Sárkánygyerek barátja állt 
az ajtóban. 

— Csókolom. Kijöhet a Sárkánygyerek bi- 
ciklizni? 


— Hiszen a tévét nézi — mondta az Anyja, 
de a Sárkánygyerek egyszerre felpattant. 
— Azonnal megyek! — és felrántotta csiz- 


máit, a sapkákat már a lépcsőházban húzta a 
fejeire. A becsapott kapu sokáig döngött 
utánuk. 


GYÁRFÁS ENDRE 


DÖR MÖGŐÉ K —. Álomszuszék ez a világ 


— mondja Dörmi. — De jó lenne 
ha a téli szendergésből 


ÉB R ESZTŐJ É a Természet fölébredne. 


— Mi majd fölébresztjük, Apó! 
— kiált Berci, s máris szalad. 
Játékdobját fakanállal 

püföli a kertek alatt. 


Marci egy-egy fazékfedőt 

ragad fel és azzal csapkod. 

— Pattanjatok, rügyek, bimbók! 
Ébredjetek, ti hétalvók! 


— Tutú! Tutú! — Olyat harsan 
Bori papírtrombitája, 

hogy még Csipkerózsika is 
felriadna lármájára. 


Zsivaj, ricsaj. . . mindhiába. 

Kék szemét az ég nem nyitja. 
Rügyek, bimbók nem röppennek, 
mint megannyi fénylő szikra. 


Dongó, darázs nem dönög fel. 
Pillangó sem tárja szárnyát. 
Hasadékban, résben, zugban 
bóbiskolnak a bogárkák. 


Három bocsunk elfárad a 
zajongásban s hazacammog. 
Este van már. . . Agyba bújnak 


WZ a kölyökmackók. 


F. GYÖRFFY ANNA hza 


V 


Másnap reggel ébredeznek. 

— Mi zeng, mi zsong kinn a kertben? 
Dongó dönög, rigó füttyent, 
pillangószárny rebben-rezzen. 


S mi lehet e halk dobolás? 
Persze! Rügy és bimbó pattan! 
Kürtöt fúj a szél... de úgy, hogy 
felszakad a felhőpaplan. 


Bori kiált: — Mi akartunk 
fölkelteni, szép Természet. 
Ám a Tavasz sokkal nagyobb 
mestere az ébresztésnek. 

0 ffány hóvirágot látsz a képen? 


Írd le a számot, vagy annyi piros korongot raj- 
zolj Dörmögőnek, ahány hóvirágot számláltál! 


Találós kérdés 


Ló lába szúrta, 

kerék talpa gyúrta, 

tarka disznó orra túrta, 

az út szélén kész a torta. 
Mi az? 


(aps) 


8 Rakd sorba a képeket! 
Ragaszd fel ezután mind a négyet egy könyvjelzőre a helyes sorrendben, s küldd el Dörmö- 
gőnek! 


STUIBER ZSUZSA rajzai 


A kék pöttyel jelölt rejtvényeket a kisebbeknek, a pirossal jelzetteket a nagyobb gyerekeknek 
szántuk. 


V-os 


ENLELEEEIIEENNEEEENS NOX 
OVE EPELIITTVIJIRZTIZ TT JIRRYRII 


Volt már huszárcsákód? 

Most készíthetsz egyet. Először keress egy nagyobb papírzacskót; akkorát, hogy — mint a szoba- 
festők — a fejedre húzhasd. Ha csak kisebb zacskót találsz, készíts bábot! A sapka sildjét akkor ne 
a zacskó aljára, hanem a közepére ragaszd, s alá megrajzolhatod a huszár szemét, orrát, száját, s 
felragaszthatod a bajuszát. Végül a bábhuszárt a hátoldalán, hosszában erősítsd meg hurkapálcával, 
amely jóval hosszabb, mint a zacskó. A fejedre illesztett huszárcsákóval (a saját orrod alá ragasz- 
tott bajusszal) és a bábbal is menetelhetsz. Társaiddal versenyezhetsz, ki tud több olyan dalt, ami- 
re jól lehet menetelni. Ki ismer közületek több indulót? RICHTERNÉ KROPF ANIKÓ ötlete nyomán 

Mikor látod? 


Ugye, tudod, mit ábrázol a két kép? Ha jól 
megnézed, még az is eszedbe jut, hol láttál 
hasonlót séta közben, kiránduláson, esetleg 
otthon, a kertben. Félig-meddig el is árultuk: 
a fényképek a szabadban készültek. Az egyik 
tavasszal. Vajon melyik? Ha úgy gondolod, a bal 
oldali, akkor egy kiscsibét, ha úgy emlékszel, 
a jobb oldali, akkor két kiscsibét rajzolj és 
küldj el Dörmögőnek! Ha tudsz írni, válaszod 
csak egy szó legyen. 


Januári számunk rejtvényeinek helyes 
megfejtése: 

A rőzselángban 5 olyan szó volt, amelynek van köze 
az igazi (égő) tűzhöz: tűzveszélyes; tűzhely; tűzkő; 
tűzpiros; tűzálló. 

A tűzrakáshoz a rajzról az újságpapírt, a fahasábokat 
és a gyufát lehet használni. A narancs is, az alma is 
fán terem. Jutalmat kaptak; 


Bakk Zsuzsanna, Budapest 
Balázs Sándor, Hosszúpályi 
Bereczky Judit, Veszprém 
Binder Anita, Vaskeresztes 
Czinege Andrea, Hajdúszoboszló 
Dőry Tamáska, Kápolnásnyék 
Fónai Balázs, Pécs 
Grőb Andrea, Harta 
Horváth Vanda, Komló 
Kasza Katalin, Budapest 
Kiss Bernadett, Esztergom 
Kovács Ágnes, Budapest 
Kovács Mónika, Vecsés 
Krizsik Kriszti, Kiskunlacháza 
Ligeti Linda, Répáshuta 
Mazurek Orsolya, Veszprém 
Nudli Alexandra, Törökkoppány 
Nagy Zoltán, Petőfibánya 
Pintér Katalin, Kaposvár 
Suller Edina, Sajókápolna 
Szabados Zoltán, Kiskunlacháza 
Szabó Tibor, Mátramindszent 
Szalipszki Gábor, Miskolc 
Szerb Kata, Budapest 
Takácsy Balázs, Budapest 
Turi Zsanett, Békéscsaba 
Tusor Gabriella, Budapest 
Városi József, Fertőszentmiklós 
Vincze Szabolcs, Szolnok 
Vizinger Erzsébet, Szabadszállás 


Kedves Gyerekek! 

Mindig segítek apónak fel- 
bontani a leveleket. Nagyon kí- 
váncsi vagyok, mit írtok ne- 
künk. Néha elcsodálkozom. Ezt 
olvastam legutóbb: 


, Láttam két nénit, veszeked- 
tek a zöldségesbolt előtt. Csú- 
nyán kiabáltak egymással. Nem 
vettem almát, inkább hazamen- 
tem." Nagy Luca panaszkodott 


Hamar Zsolt pedig egy bá- 
csiról írt, aki , botjával hado- 
nászva futott át a zebrán, inte- 
getett az autóknak, hogy álljanak 
meg. Pedig piros volt a lámpa, a 
gyalogosoknak kellett volna vár- 


tzd 
. 


Bizony, nem egy ilyen furcsa- 
ság akad. A felnőttek sem hi- 
bátlanok, némelyikük veszeke- 
dős, kötekedős. A gyerekek kö- 
zött ugyancsak találunk csúfol- 
kodót vagy olyat, aki elrontja 
a másik játékát. 


Az öregek fáradtabbak ná- 
lunk, s talán ezért morgósab- 
bak. De remélem, azért ti is 
ismertek vidám, nevetős na- 
gyikat. Én ismerem például 
Fazekas Gabi nagymamáját. Va- 
lóságos mese-nagyi! Sok va- 
rázslatos dolgot tanultam tőle. 
Legutóbb arról számoltak be, 
hogy mesevárost építettek ket- 
tesben. Kunyhót fabrikáltak a 
macinak, karámot a zsiráfnak, 
gyufásdoboz házat Juci babának 
és ringó ágyat Jancsi bohócnak. 


Tudtokilyen ügyes nagyikról 


mesélni? Kíváncsian várom: 


Merci 


REICH KÁROLY rajza 


KÁNYÁDI SÁNDOR 
Tavaszelő 


Zajlik a Küküllő, 
vonszolódva lépdel, 
hátán a sok súlyos 
dirib-darab jéggel. 


Egyik-másik tábla 
tutajnak beillő; 
emeli, billenti, 
viszi a Küküllő. 


Viszi s ha megunja, 
kiveti a partra, 

hogy a nap egy kicsit 
vékonyítson rajta. 


Vállra veszi újra, 

s kéri, invitálja, 
hogy a nap is üljön 
föl a tutajára. 


Haszna is van ám az 
együtt-utazásnak : 
elolvad a jég, s a 
füzek kibarkáznak. 


